*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr.\_\_\_ | 2018. gada \_\_\_. \_\_\_\_\_\_\_\_\_ |

.§

**“Par informatīvo ziņojumu**

**“Par priekšlikumu Par Nacionālā attīstības plāna 2021.-2027.gadam mērķiem, prioritātēm un rīcības virzieniem, kā arī tā turpmāko izstrādes un sabiedriskās apspriešanas procesu””**

1. Pieņemt zināšanai iesniegto informatīvo ziņojumu un atbalstīt piedāvāto NAP 2021-2027 izstrādes konceptu stabilai izaugsmei un dzīves kvalitātes pieaugumam ikvienam iedzīvotājam (NAP2027 izstrādes koncepts).

2. Pārresoru koordinācijas centram sadarbībā ar nozaru ministrijām, valdības sociālajiem un sadarbības partneriem un citiem ekspertiem veikt plašāku ekspertīzi, nosakot attīstības rādītāju īpatsvaru un robežvērtības, izstrādāt plānoto investīciju projektu un pasākumu vērtēšanas metodiku, noteikt finansējumu sadalījuma principus un līdz 2019.gada 1.aprīlim sagatavot izskatīšanai Ministru kabinetā NAP2027 pirmo redakciju.

3**.** Izstrādājot NAP2027 ņemt vērā Finanšu ministrijas un Eiropas Komisijas konsultāciju grafiku un laika ietvaru par ES daudzgadu budžeta izstrādi, kā arī savlaicīgi identificēt indikatīvi pieejamo fiskālo telpu valsts attīstības finansēšanai.

4. Pārresoru koordinācijas centram sadarbībā ar Ekonomikas ministriju un Finanšu ministriju Eiropas Semestra procesa ietvaros skaidrot NAP2027 pieeju un prioritātes sarunās ar Eiropas Komisiju.

5.Ministrijām, pamatojoties uz vidēja termiņa politikas plānošanas dokumentu starpposma ietekmes un cita veida izvērtējumu rezultātiem, atbilstoši Pārresoru koordinācijas centra izstrādātajai vienotajai formai līdz 2019.gada 15.aprīlim iesniegt Pārresoru koordinācijas centrā informāciju par plānoto pamatnostādņu izstrādi, pamatojot to izstrādes mērķi, nepieciešamību, kā arī sniedzot īsu satura izklāstu, t.sk. izvērtējot nākotnes tendences un to iespējamo ietekmi.

6. Pārresoru koordinācijas centram, pamatojoties uz ministriju sniegto informāciju, izvērtēt nepieciešamo pamatnostādņu projektu izstrādi un sagatavot attiecīgu informāciju izskatīšanai Ministru kabinetā līdz 2019.gada 1.jūnijam.

7. Pārresoru koordinācijas centram nodrošināt sabiedrības līdzdalību NAP2027 izstrādē.

Ministru prezidents M.Kučinskis

Valsts kancelejas direktors J.Citskovskis

Vīza:

Pārresoru koordinācijas centra

vadītājs P.Vilks

Osvalde, 67082971

rudite.osvalde@pkc.mk.gov.lv